Etter oppholdet i Sør-Afrika ble han tilknyttet Institutt for kirurgisk forskning ved Rikshospitalet i Oslo som universitetsstipendiat fra 1968 til 1970. I perioden fra 1970 til 1980 arbeidet han både ved Haukeland sykehus i Bergen og ved Rikshospitalet. Fra 1980 til 1984 var han assisterende overlege ved Rikshospitalet. Den svenske regjeringen utnevnte ham i 1984 til Sveriges eneste professor i thoraxkirurgi. Han ble ansatt av staten som professor og overlege ved Karolinska Institutet og av Stockholms läns landsting som klinikksjef ved Thoraxkliniken, Karolinska Sjukhuset.